Държавен вестник, бр. 68, 2016 г., стр. 37

БРОЙ  68	
Д Ъ Р Ж А В Е Н  В Е С Т Н И К 	
СТР.  37  
Чл. 18. (1) Отчетите по чл. 17 се разглеждат 
от експертна комисия, назначена от министъра 
на младежта и спорта. За оценка на отчетите 
могат да бъдат привлечени и външни експерти.
(2) Експертната комисия се състои от нече­
тен брой членове – минимум петима. Работата 
на комисията се подпомага от секретар, който 
е без право на глас.
(3) Членовете на експертната комисия и 
външните експерти по ал. 1 представят декла­
рации, че нямат частен интерес по смисъла 
на Закона за предотвратяване и установяване 
на конфликт на интереси от осъществяването 
на проектите.
(4) Експертната комисия разглежда и прие­
ма или отхвърля междинните или окончател­
ните отчети за изпълнението на проектите, 
за което съставя протокол.
(5) При установени несъществени пропуски 
и/или технически грешки експертната комисия 
определя срок за отстраняването им.
(6) Експертната комисия заседава в пъ­
лен състав и взема решения с обикновено 
мнозинство. 
(7) Експертната комисия съставя протокол 
за своята работа, който съдържа:
1. състава на експертната комисия;
2. констатациите на експертната комисия 
по всеки отчет.
(8) Протоколът се подписва от всички 
членове на експертната комисия. Към прото­
кола се прилагат в писмена форма особените 
мнения на членовете на комисията, в случай 
че има такива.
Чл. 19. Министърът на младежта и спор­
та утвърждава протокола от заседанието на 
експертната комисия със заповед. 
Г л а в а  ч е т в ъ р т а
ПРЕКРАТЯВАНЕ НА ДОГОВОРА ЗА ФИ­
НАНСОВО ПОДПОМАГАНЕ
Чл. 20. (1) Министерството на младежта и 
спорта прекратява едностранно договора за 
финансово подпомагане на одобрени проекти, 
като уведомява писмено изпълнителя за това 
в следните случаи:
1. изпълнителят не изпълнява задължени­
ята си по сключения договор и приложенията 
към него;
2. при непредставяне на междинен/ни (ко­
гато е предоставено авансово подпомагане) 
и/или окончателен отчет/и (съдържателен и 
финансов);
3. при установяване в хода на изпълнението 
на проекта, че отпуснатите средства се раз­
ходват по начин, различен от договора или в 
нарушение на изискванията на тази наредба;
4. при невъзможност на изпълнителя да 
изпълни проекта.
(2) В случаите по ал. 1 изпълнителят въз­
становява на Министерството на младежта и 
спорта получените до момента средства заед­
но със законоустановената лихва, изчислена 
съгласно чл. 17, ал. 3, изр. 2.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. „Проектно предложение“ е предложение, 
с което се кандидатства за предоставяне на 
финансово подпомагане за изпълнението на 
определен проект, включващо формуляр за 
кандидатстване и други придружаващи до­
кументи.
2. „Партньори на кандидатите за финансово 
подпомагане“ са юридическите лица с несто­
панска цел, органите на държавното управле­
ние и местната власт и техните структурни 
звена, неформални младежки групи, които 
участват съвместно с кандидата в подготов­
ката и/или техническото, и/или финансовото 
изпълнение на проекта, и/или в изпълнението 
на предварително заявени във формуляра за 
кандидатстване дейности от проекта.
3. „Външен експерт“ е лице, избрано с 
конкурс, проведен от Министерството на 
младежта и спорта, което не заема длъжност 
в администрацията на министерството, не 
участва в управлението на организация и/
или неформална младежка група – кандидат 
или изпълнител.
§ 2. „Неформална младежка група“ пред­
ставлява договорно обединение на три или 
повече физически лица на възраст между 18 и 
29 години, което се създава за изпълнение на 
проект по национална програма за младежта 
със срок до приключването му с подписва­
не на констативен протокол по договора за 
изпълнение на проекта. Физическите лица, 
участващи в него, не трябва да са ангажирани 
с икономическа дейност за срока на изпъл­
нение на проекта. Договорът се сключва в 
писмена форма с нотариално удостоверяване 
на подписите и включва клауза за солидарна 
отговорност на участниците в неформалната 
младежка група.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 3. Наредбата се издава на основание 
чл. 8, ал. 3 от Закона за младежта.
§ 4. Отменя се Наредба № 4 от 2014 г. за 
условията и реда за финансово подпомагане 
на младежки дейности.
§ 5. Наредбата е съгласувана с министъра 
на финансите.
§ 6. Контролът по прилагане и спазване 
на наредбата се осъществява от министъра 
на младежта и спорта.
§ 7. В тримесечен срок от обнародването на 
наредбата в „Държавен вестник“ министърът 
на младежта и спорта утвърждава образец на 
формуляр за кандидатстване и съпътстващи 
документи, както и указания за разработване, 
изпълнение и отчитане на проекти по наци­
онални програми за младежта, финансирани 
от Министерството на младежта и спорта. 
За министър:
 Асен Марков
6868